is is is pt vi vi is is is is is is is is is is is vi is is is is is is is is is is is is is is is is is is is hbs_lat is is is is cs is is is is is is hbs_lat is hu it hu fr is da is is is is is is hbs_lat de de de de de de de de de de de is en cs cs sk cs pt is en is vi is zh it en is pt en pt is en is vi is is pt is is fr en en hu es es ms hu is is
Mannauðs- og jafnréttisstefna FJS | Mannauðs- og jafnréttisstefna | Um Fjársýsluna | Fjársýsla ríkisins
Mannauðsstefnan veitir yfirsýn yfir starfsumhverfið. Hún er starfsmönnum til leiðbeiningar um ábyrgð sína, réttindi og skyldur og er ætluð að stuðla að gagnkvæmum skilningi milli starfsmanns og vinnuveitanda.  Fjársýsla ríkisins leggur áherslu á liðsheild, starfsánægju, gagnkvæma virðingu og gott starfsumhverfi með öflugum hópi starfsmanna. Það er hæft starfsfólk, metnaður þess, kraftur og hollusta, sem er lykillinn að farsælum rekstri stofnunarinnar.  Hjá Fjársýslunni njóta allir sömu möguleika til endurmenntunar, starfsþjálfunar, starfsframa og launa.  Einelti og kynferðisleg áreitni er ekki liðin hjá Fjársýslu ríkisins.
Fjárýsla ríkisins leggur áherslu á að nýjir starfsmenn fái hlýjar móttökur, fullnægjandi kynningu á stofnuninni og starfseminni og að aðstaða þeirra sé tilbúin á fyrsta vinnudegi. Fjársýslan tryggir að nýjir starfmenn fái viðeigandi starfsþjálfun til þess að þeir geti sinnt starfi sínu með öruggum og fullnægjandi hætti.
Starfsþróun er á ábyrgð starfsmanns og næsta yfirmanns.  Starfslýsing er fyrir öll störf hjá Fjársýslunni og eru þau grunnur að starfsmannasamtölum sem fara fram einu sinni á ári. Í starfsmannasamtölum fer fram umræða um allt sem snertir starfið. Lögð er áhersla á þarfir, hvatningu frammistöðu og starfsþróun. Í starfsmannasamtölum er lagður grunnur að fræðslu starfsmanna. Mikilvægt er að starfsfólk þekki þá möguleika sem þau hafa til stafsmenntunar og símenntunar hjá Fjársýslunni sem og möguleika hjá stéttarfélögum.
Fjársýsla  ríkisins  vill  beita  sér  fyrir  því að starfsmenn geti samræmt starfsskyldur sínar og skyldur gagnvart fjölskyldu  eins vel og kostur er. Slíkt er mögulegt  með sveigjanlegum vinnutíma, hlutastörfum eða annarri vinnuhagræðingu eftir því sem við verður komið og aðstæður leyfa.
Í sérstakri starfsmannahandbók á innra neti Fjársýslunnar er gerð frekari grein fyrir möguleikum starfsmanna til starfs- og símenntunar, möguleikum til samþættingu einkalífs, styrkja og ýmislegt annað er varðar starfsumhverfi Fjársýslunnar og réttindi og skyldur starfsmanna.
Jafnréttisstefna FJS er gerð til að vinna að jafnri stöðu starfsmanna óháð kyni eins og getið er um í lögum um jafnan rétt kvenna og karla nr.10/2008
Fjársýslustjóri ber endanlega ábyrgð á að áætluninni sé fylgt eftir.
Forstöðumenn FJS, bera sameiginlega ábyrgð á framgangi jafnréttismála í samræmi við áætlunina, hver fyrir sitt svið.
Mannauðsstjóri FJS ber ábyrgð á að áætluninni sé fylgt eftir í umboði fjársýslustjóra þ.m.t. að gera  tölfræðilegar úttektir árlega er varða áætlunina, sinna eftirfylgni, endurskoða og gera tilögur um breytingar ef þörf krefur.
Starfsfólk FJS ber ábyrgð á því að sýna samstarfsfólki og viðskiptavinum stofnunarinnar virðingu án tillits til kynferðis, skoðana, aldurs, efnahags, trúarbragða, litarháttar, þjóðernis eða stöðu þeirra að öðru leyti.
Jafnréttisstefna þessi tekur til allra starfsmanna Fjársýslu ríkisins
Kaup, kjör, aðbúnaður, mannaráðningar og uppsagnir
Við ákvörðun launa skal þess gætt að einstaklingum sé ekki mismunað eftir kyni. Viðmiðin sem lögð eru til grundvallar við launaákvörðun skulu vera hin sömu.  Hið sama gildir um ráðningu, úthlutun verkefna, tilfærslu í störfum og uppsögn. Í þessu skyni skal stofnunin notast við kynhlutlaus viðmið um frammistöðu í starfi. Konum og körlum skulu greidd jöfn laun og skulu þau njóta sömu kjara að öðru leyti fyrir  sambærileg störf. Með kjörum í þessu sambandi er, auk launakjara, átt við lífeyris-, orlofs- og veikindarétt og hvers konar önnur starfskjör eða réttindi sem metin eru til fjár.
Konur og karlar skulu njóta sömu möguleika til endurmenntunar og starfsþjálfunar í því skyni að auka hæfni í starfi eða til undirbúnings öðrum störfum innan stofnunarinnar.
Samþætting einkalífs og starfs
Fjársýsla  ríkisins  vill  beita  sér  fyrir  því að starfsmenn geti samræmt starfsskyldur sínar og skyldur gagnvart fjölskyldu  eins vel og kostur er. Slíkt er mögulegt  með sveigjanlegum vinnutíma, hlutastörfum eða annarri vinnuhagræðingu eftir því sem við verður komið og aðstæður leyfa. Starfsmenn geta snúið sér til forstöðumanns vegna slíkra beiðna. Ákvörðun um slíkt er tekin í samráði við mannauðsstjóra.
Kynferðisleg áreitni og einelti
Kynferðisleg áreitni og einelti er ekki liðið hjá Fjársýslu ríkisins. Í starfsmannahandbók á innri vef stofnunarinnar eru leiðbeiningar fyrir starfsfólk og stjórnendur ef bregðast þarf við, komi slík mál upp.
Aðgerðaráætlun fyrir jafnréttisstefnu FJS
Fjársýsla ríkisins vinnur eftir aðgerðaráætlun um jafnréttisstefnu
Áætlunin skal endurskoðuð á þriggja ára fresti. Næst árið 2016.
Stofnanir í bókhalds- og greiðsluþjónustu
Stofnanir með eigið bókhald í Orra
Stofnanir með eigið bókhald utan Orra
Orri skrár og uppfærslur
LOF, lög um opinber fjármál
Fjársýsla ríkisins Kt. 540269-7509
Vegmúla 3 108 Reykjavík
Almenn afgreiðsla opin virka daga kl. 8:30-16:00
Þetta vefsvæði byggir á Eplica